নাৎসি জার্মানি এবং ফ্যাসিবাদী ইতালির সহায়তায় ১৯৪১ সালের ১০ই এপ্রিল সংগঠিত হয় "স্বাধীন ক্রোয়েশিয়া রাষ্ট্র" (Independent State of Croatia), এবং তারাও নাৎসিদের অনুরূপ বর্ণবাদী ও রাজনৈতিক নীতি গ্রহণ করে। ফ্যাসিবাদী উস্তাসে সরকার কর্তৃক কয়েকটি হত্যা শিবির স্থাপিত হয়, যা নাৎসিদের "ইহুদি সমস্যার" "চূড়ান্ত সমাধান" বাস্তবায়নে সহায়তা করে, এসব শিবির রোমানি ও সরকারবিরোধীদের নির্মূল করতে ব্যবহার করা হয়। তবে এসকল শিবিরের মূল উদ্দেশ্য ছিল ক্রোয়েশিয়ায় অবস্থানরত সার্ব জনগোষ্ঠীকে নিশ্চিহ্ন করা। সার্বদের প্রতি এই ফ্যাসিবাদী সরকার যে নির্মম আচরণ করেছিল তা জার্মানদের পর্যন্ত অভিভূত করে।

ক্রোয়েশিয়ার গসপিচ নগরী থেকে ২০ কি.মি. দূরে একটি জনমানবহীন স্থানে নির্মিত হয় জাদোভ্‌নো বন্দী শিবির। এই শিবিরে ১৯৪১ সালের মে থেকে আগস্ট মাস পর্যন্ত টানা ১২২ দিন হাজার হাজার ইহুদি ও সার্বদের আটক রাখা হয়। বহু বন্দীকে নিকটস্থ গভীর খাদে ধাক্কা দিয়ে ফেলে হত্যা করা হয়।

পরে জাদোভ্‌নো শিবিরের পরিবর্তে জাসেনোভাক বন্দী শিবিরটি ব্যবহৃত হয়, যা আবার ৫টি উপশিবিরে বিভক্ত ছিল। জাসেনোভাক শিবিরে আগত বহু বন্দীদেরকে হত্যার উদ্দেশ্যে নিয়ে আসা হত। বন্দীদের শাস্তির মেয়াদের ওপর ভিত্তি করে তাদেরকে হত্যা করা হত। শক্তসামর্থ্য বন্দী, যাদের শাস্তির মেয়াদ তিন বছরের কম, তাদেরকে বাঁচিয়ে রাখা হত। যেসকল বন্দীদের শাস্তির মেয়াদ তিন বছরের উর্ধ্বে, তারা শক্তসামর্থ্য হলেও তাদের হত্যা করা হত। কখনো কখনো নাৎসিদের ন্যায় নিয়মতান্ত্রিক পদ্ধতিতে গণহত্যা পরিচালিত হত। কখনো কখনো বন্দীদেরকে মুগুর দ্বারা প্রহার করে কিংবা কৃষিকাজে ব্যবহৃত ছুরি দ্বারা কুপিয়ে হত্যা করা হত, কোন কোন বন্দীদেরকে ঠেলে সাভা নদীর খাদের প্রান্ত থেকে নিক্ষেপ করা হত।

গ্যাস প্রয়োগ
গণহত্যার অন্যান্য পদ্ধতিসমূহ
শিবিরসমূহকে ধ্বংস করে ধামাচাপা দেয়ার প্রচেষ্টা
স্মৃতিচারণ